शहीद को श्रद्धांजलि देने नहीं पहुंचा कोई NDA नेता तो प्रशांत किशोर ने मांगी माफी, PM की रैली में पटना में ही थे सभी मौजूद  
पटना में ही थे पीएम मोदी
शहीद को श्रद्धांजलि देने नहीं पहुंचा कोई NDA नेता
प्रशांत किशोर ने मांगी माफी
पटना एयरपोर्ट पर रविवार को जब उनका पार्थिव शरीर पहुंचा तो कोई भी राजग नेता या बिहार का मंत्री मौजूद नहीं था. इससे नाराज उनके पिता चक्रधर सिंह ने कहा, 'मंत्रियों को बस सत्ता में बने रहने की चिंता है. यह दर्शाता है कि उन्हें सैनिकों की कितनी चिंता है.' साथ ही उन्होंने कहा, 'राजग नेता संकल्प रैली (प्रधानमंत्री की रैली) को लेकर अधिक चिंतित थे. उन्होंने एक बहादुर सैनिक को श्रद्धांजलि देने की उपेक्षा की है जो देश के लिए शहीद हो गया.'
We are sorry for the error of judgement on part of those of us who should have been there with you in this hour of grief. pic.twitter.com/DIhpiKlyd6
गौर करने वाली बात यह है कि प्रधानमंत्री नरेंद्र मोदी पटना में ही एनडीए की संकल्प रैली को संबोधित कर रहे थे. लेकिन ना तो वह खुद और ना ही उनकी सरकार का कोई मंत्री और ना ही बिहार सरकार का कोई मंत्री या नेता एयरपोर्ट पर मौजूद नहीं था. बिहार के मुख्यमंत्री नीतीश कुमार भी पीएम मोदी के साथ रैली के मंच पर मौजूद थे. 
आज शहीद पिंटू सिंह को श्रद्धांजलि देने के लिए ना मुख्यमंत्री नीतीश कुमार और ना ही उनके मंत्रिमंडल के कोई भी सहयोगी पटना एयरपोर्ट पहुँचे। pic.twitter.com/duomP1C6wq
पटना एयरपोर्ट पर शहीद को श्रद्धांजलि देने के लिए डीएम-एसएसपी और एक कांग्रेस के नेता के अलावा कोई नहीं पहुंचा जबकि पटना में इस समय एनडीए के सभी बड़े नेता मौजूद थे. शहीद पिंटू सिंह बेगुसराय के रहने वाले थे और वहीं उनका अंतिम संस्कार किया गया. 
बता दें, भारत-पाकिस्तान में जारी तनाव के बीच जम्‍मू कश्‍मीर के कुपवाड़ा जिले में आतंकियों के साथ मुठभेड़ में 4 सुरक्षाकर्मी शहीद हो गए थे. मुठभेड़ कुपवाड़ा के लंगेट इलाके में हुई. जिसमें सीआरपीएफ के एक इंस्‍पेक्‍टर पिंटू सिंह, एक जवान और जम्‍मू-कश्‍मीर पुलिस के दो पुलिसकर्मीस शहीद हो गए. सूत्रों के अनुसार एक आतंकी जिसे मरा हुआ मान लिया गया था ने एक क्षतिग्रस्‍त मकान से निकलकर अंधाधुंध फायरिंग शुरू कर दी.